Vo 2007 bis 2011 hèn d Züüg i d Schwiz vom Gare de l’Est uus vokeert. Mit dè Inbedrybnaam vo Schnellfaarschtreggi LGV Rhin-Rhône im Dezembèr 2011 hèn selli Züüg iren Laufwäg gänderèt un vokeered sitdèmm ab èm Gare de Lyon, èm Pariser Süd(oscht)baanhof. Bis zu dè Inbedrybnaam vo dè ostfrannzösischè Schnèllfaarschtreggi LGV Oscht gu Strõßburg im Johr 2007 sin d Züüg vu Bàsel mit ènèm TER-Zùg übber diè barallel volaufendi aalti Schnèllzùgschtreggi vo Bàsel übber Müllhuusè im Elsass, Besançon un Troyes gfüürt worrè. Zwǜschè 2007 un 2011 hèt mò d TGV-Vobindigè uff Sitè vo dè SNCF bi witèm bevorzugt, well d Schnellfaarschtreggi Rhy-Rhoonè no nit vofüègbar gsi isch, isch deshalb für d Relation Bàsel-Paris dè Umwäg übber Strǒßburg un dè beschtehendè LGV Oscht gwäält worrè. Dè TGV isch uff sellèrè Streggi abber nu bis Müllhuusè gfaarè, dè Rescht isch mit èm TER-Zùg Müllhuusè-Bàsel abdeggt worrè. Z Paris in Empfang wörred d TGV vom Nordelsass im Pariser Oschtbaanhof.